Legal Document

Category: 10

Text:
7. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 126778/Χ.1157/68 της 23 Ιαν./6 Φεβρ. 1969 (ΦΕΚ Β΄ 89) Περί αυξήσεως των υπό του Ταμείου Επικ. Ασφαλίσεως Χημικών παρεχομένων συντάξεων κατά ποσοστόν 10%. Έχοντες υπ’ όψιν: 1)Τας διατάξεις της παρ. 4 του άρθρ. 1 του Ν.Δ. 4577/66 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων». 2).Γνώμην του Δ.Σ. του Ταμείου Επικ. Ασφαλίσεως Χημικών, υποβληθείσαν ημίν δια της υπ’ αριθ. 5100/1968 αναφοράς του Ταμείου. 3)Την διαπιστωθείσαν ανάγκην βελτιώσεως των συντάξεων του ανωτέρω Ταμείου, ως και την οικονομικήν κατάστασιν αυτού. 4)Την απόφασιν της Νομισματικής Επιτροπής την ληφθείσαν κατά την υπ’ αριθ. 918/3.5.55 συνεδρίασιν αυτής, την κοινοποιηθείσαν δια του υπ’ αριθ. 14786/16.5.55 εγγράφου της αποφασίζομεν: 1)Από της 1 Μαρτ. 1969 αυξάνονται κατά ποσοστόν 10% αι υπό του Ταμείου Επικ. Ασφαλίσεως χημικών χορηγούμεναι συντάξεις. 2)Η ανωτέρω αύξησις χορηγείται υπό τους όρους και προϋποθέσεις της από 3.5.55 αποφάσεως της Νομισματικής Επιτροπής (αριθ. συνεδριάσεως 918/3.5.55). Η παρούσα δημοσιευθήτω δια της Εφημερίδος της Κυβερνήσεως. 39.Η.ζ.7 Ταμείο Επικουρικής Ασφαλίσεως Χημικών(ΤΕΑΧ)